text: Video: Prins Joachim og prinsesse Marie besøgte prins Nikolai i Varde
  15 august 2018 kl. 09.10
  Hærens Sergentskole bliver i dag 108 år og markerer årsdagen med en parade onsdag formiddag, hvor prins Joachim inspicerer mandskabet. 
  
  Prinsen kan samtidig markere sit 30 års jubilæum som befalingsmand i Hæren, da han blev udnævnt til sergent i 1988.
  Ved paraden holdt prins Joachim en tale for sergenteleverne og de andre fremmødte:
  - Det glæder mig at fejre årsdagen. Sergentskolen har en særlig betydning for mig. Jeg var jo selv sergentelev for lidt over 30 år siden under den kolde krig, sagde prins Joachim.
  
  Prins Joachim: "Det glæder mig at fejre årsdagen. Sergentskolen har en særlig betydning for mig. Jeg var jo selv sergentelev for lidt over 30 år siden."
  Efter paraden vil prins Joachim og prinsesse Marie deltage i en frokost og siden blive ledsaget
  rundt på kasernen. Her skal de høre om uddannelserne ved Hærens Sergentskole, der er en lederuddannelse, der sætter befalingsmænd i stand til at lede og udvikle soldater og medarbejdere i Hæren.
  
  